WARRIX บวก 3% โบรกชี้กำไรปี 65-67 โตเฉลี่ย 46% รับยอดขายเพิ่ม-แตกไลน์ธุรกิจหนุน
WARRIX วิ่ง 3% ลุ้นกำไรปี 65-67 โตเฉลี่ย 46% อานิสงส์ยอดขายเพิ่มขึ้นหลังพ้นโควิด คาดโต 24%-สยายปีกไปธุรกิจสุขภาพ & ไลฟ์สไตล์ ต่อยอดการเติบโตในระยะยาว
WARRIX วิ่ง 3% ลุ้นกำไรปี 65-67 โตเฉลี่ย 46% อานิสงส์ยอดขายเพิ่มขึ้นหลังพ้นโควิด คาดโต 24%-สยายปีกไปธุรกิจสุขภาพ & ไลฟ์สไตล์ ต่อยอดการเติบโตในระยะยาว
19 ม.ค. 2566

ผู้สื่อข่าวรายงานว่า วันนี้ (19 ม.ค.66) ราคาหุ้น บริษัท วอริกซ์ สปอร์ต จำกัด (มหาชน) หรือ WARRIX ณ เวลา 10:45น. อยู่ที่ระดับ 9.15 บาท บวก 0.25 บาท หรือ 2.81% สูงสุดที่ระดับ 9.25 บาท ต่ำสุดที่ระดับ 8.85 บาท ด้วยมูลค่าการซื้อขาย 60.30 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ว่า คาดกำไรในช่วงปี 65-67 จะเติบโตเฉลี่ย 46% เป็นผลมาจาก 1.ยอดขายดีขึ้นเมื่อผ่านพ้นช่วงโควิดรุนแรงไปแล้วไม่มีล็อกดาวน์เหมือนช่วงก่อน คาดยอดขายโตเฉลี่ย 24% ต่อปี, 2.ประหยัดต้นทุนจากการขยายขนาดมากขึ้น, 3.ใช้เทคโนโลยี data driven และ technology transformation ในการเพิ่มประสิทธิภาพธุรกิจ คาดอัตรากำไรขั้นต้นปี 65-67 อยู่ที่ 46.8%, 47.7%, 48.5% ตามลำดับ และ 4.การขยายไปยังธุรกิจสุขภาพ &amp; ไลฟ์สไตล์ ต่อยอดการเติบโตในระยะยาว